<classify> Kaimu Katibu Mkuu wa Riadha Tanzania RT, Ombeni Zavalla alisema juzi kuwa, mashindano hayo yatashirikisha mikoa yote ya Tanzania Bara na Zanzibar.Alisema tayari wamevitaarifu vyama vya riadha vya mikoa kuhusu mashindano hayo ambayo pia yatashirikisha wanariadha waliopo katika timu ya taifa inayojiandaa kwa Michezo ya Olimpiki.Alivitaka vyama hivyo vya mikoa kuziandaa vizuri timu zao ili ziweze kutoa ushindani katika mashindano hayo ya taifa.Pia alisema baada ya mashindano hayo kutafanyika mkutano mkuu wa RT Mei 29 jijini Dar es Salaam.Akizungumzia mkutano huo, Zavalla alisema utajadili taarifa ya fedha ya mwaka mzima, uchaguzi mkuu utakaofanyika Desemba mwaka huu na mambo mengine ya maendeleo katika mchezo huo.Aidha, Zavalla alisema nchi za Djibouti, Somalia, Sudan Kusini na Sudan zimethibitisha kushiriki katika mashindano ya vijana wenye umri chini ya miaka 20 yatakayofanyika Uwanja wa Taifa kuanzia Aprili 29.  <topic>: MICHEZO 